Diari Oficial de la Generalitat Valenciana


Sumari del DOGV 4298, del 23-07-2002 (2002/7416)

Informació pública del Conveni Urbanístic que s'ha de subscriure entre la mercantil Promociones Ángel Díaz, SL, i l'Ajuntament de Xàtiva, per a l'execució de la urbanització del sector R-2, Mesquita, de Xàtiva. Expedient 548/2000.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4298

Data del DOGV
:   23-07-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/7416


Organisme emissor
:   Ajuntament de Xàtiva

Tipus de document
:   Anunci

Informació pública del Conveni Urbanístic que s'ha de subscriure entre la mercantil Promociones Ángel Díaz, SL, i l'Ajuntament de Xàtiva, per a l'execució de la urbanització del sector R-2, Mesquita, de Xàtiva. Expedient 548/2000. [2002/Q7416]
  
En virtut de l'Acord Plenari, de data 8 de novembre de 2001, va ser aprovat, provisionalment, el Conveni Urbanístic que regix les relacions entre l'urbanitzador i la corporació, per a l'execució de la urbanització del sector R-2, Mesquita, promoguda per la mercantil Promociones Ángel Díaz, SL, l'adjudicatària del programa d'actuació integrada del sector R-2, inclosa al sòl urbanitzable, de Xàtiva.
  
De conformitat amb el que es disposa en el Reial Decret 1.093/1997, de 4 de juliol, pel qual s'aproven les normes complementàries al Reglament de la Propietat d'Actes de Naturalesa Urbanística, i a l'empara del procediment instruït per a l'aprovació de programes d'actuació integrada, articles 44-47 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es procedix, mitjançant un anunci en el Diari Oficial de la Generalitat Valenciana, a sotmetre a informació pública:
  
- L'aprovació definitiva del programa d'actuació integrada del sector R-3, del sòl urbanitzable Mesquita, promogut per Promociones Ángel Díaz, SL, la documentació del qual consta d'una alternativa tècnica de programa, un projecte d'urbanització de la fase I i fase II, proposició economicojurídica (per subrogació de la presentada per Llospis Urbana, SL) i cèdula d'urbanització.
  
- L'adjudicació definitiva del programa d'actuació integrada del sector R-2, inclosa al sòl urbanitzable de Xàtiva, a la mercantil Promociones Ángel Díaz, SL. Esta adjudicació va ser adoptada mitjançant l'Acord Plenari, de data 10 de maig de 2001. Així com l'aprovació del Conveni Urbanístic, subscrit en data 3 de juny de 2002, que regix les relacions entre l'Ajuntament de Xàtiva i la mercantil a què es fa referència, adjudicatària del programa d'actuació integrada del sector R-2, per la qual cosa es procedix a publicar mitjançant la inserció d'un anunci en el Diari Oficial de la Generalitat Valenciana pel termini de 20 dies, a l'objecte d'al·legacions, tant l'acord d'aprovació del Conveni Urbanístic, com el text d'este conveni, que es troba a disposició del públic al Departament d'Urbanisme de l'ajuntament. Queda entés que, transcorregut el termini, s'elevarà a definitiu, si no es presenta cap al·legació.